20/10/2010 | Administración LocalMunicipal
Vedra
Urbanismo
Anuncio expropiación

Segundo acordo adoptado polo Pleno en sesión de data 16 de setembro de 2010, apróbase definitivamente a relación de bens e dereitos afectados polo expediente de expropiación por razón de urbanismo así coma a designación nominal dos interesados cos que deberán entenderse os sucesivos trámites e faise pública a relación de propietarios e bens afectados, en cumprimento do establecido na Lei de expropiación forzosa. “6º.- Acordo, se procede, sobre necesidade de ocupación de bens e dereitos e incoación de expediente de expropiación forzosa para a obra de acondicionamento de campo de fútbol 7 (Silva de Arriba -San Miguel de Sarandón) Dáse conta do expediente en trámite para levar a cabo a expropiación forzosa por razón de urbanismo das parcelas 1064 (na súa práctica totalidade) e dunha pequena porción da parcela 1065 do plano do acordo da concentración parcelaria de Sarandón-Vedra, sitas no lugar de Silva de Arriba da parroquia de San Miguel de Sarandón, co fin de executar o proxecto de Acondicionamento de Campo de Fútbol-7 en San Miguel de Sarandón, redactado polo arquitecto Fernando Faya Martínez. Tendo en conta que se aprobou pola Xunta de Goberno local o proxecto redactado por Fernando Faya Martínez para Acondicionamento de campo de fútbol-7 en San Miguel de Sarandón. Con data 1 de xullo de 2010 solicitouse do rexistro da propiedade certificacións rexistrais, que foron emitidas e constan no expediente e con data 14 de xullo de 2010, emitiuse una relación de bens e propietarios afectados pola expropiación urbanística. Con data 26 de xullo de 2010, someteuse o expediente a información pública durante o prazo de quince días mediante anuncio publicado no BOP de A Coruña número 148 de data 5 de agosto de 2010 e no xornal La Voz de Galicia de data 28 de xullo de 2010, igualmente concedeuse prazo de audiencia aos interesados. Segundo consta na certificación de secretaría de data 28 de agosto de 2010, no período de información pública foron presentadas as seguintes alegacións: -RXE número 1270/10 de Laura Irene Bieco Sanchez de Amoraga. Con data 8 de setembro de 2010 emitiuse informe polos Servizos Técnicos Municipais co resultado que consta no expediente e con data 9 de setembro de 2010 informe de Secretaría. Visto canto antecede proponse: PRIMEIRO.- Desestimar a alegación presentada por Laura Irene Bieco Sanchez de Amoraga en relación co expediente en trámite polos motivos expresados no informe técnico emitido e do que se remitirá copia ao interesado xunta coa notificación do acordo plenario. SEGUNDO.- Aprobar con carácter definitivo a relación concreta, individualizada e valorada dos bens e dereitos a ocupar necesariamente para a execución das obras incluídas no proxecto de Acondicionamento de campo de fútbol-7 en San Miguel de Sarandón, así coma a designación nominal dos interesados cos que se entenderán o sucesivos trámites, co seguinte detalle:./. Identificación do propietario: Laura Irene Bieco Sanchez de Amoraga Descripción da finca: Parcela 1064 do plano do acordo da parcelaria de Sarandón Situación xurídica: Propiedade de Laura Irene Bieco Sanchez de Amoraga, segundo o auto, de data 1 de outubro de 2007, ditado no recurso contencioso-administrativo número procedemento ordinario 0010526/1997. Valoración: 56.473,88 euros. Identificación do propietario: Alicia Asuncion Vadan Corpas Descripción da finca: Parcela 1065 do plano do acordo da parcelaria de Sarandón Situación xurídica: Propiedade de Alicia Asuncion Vadan Corpas segundo certificación emitida polo rexistro da propiedade. Valoración:2.502,90 euros. TERCEIRO.- Declarar a necesidade de ocupación dos bens e dereitos relacionados e dar por incoado o correspondente expediente de expropiación forzosa. CUARTO.- Publicar o acordo do Pleno durante un prazo de quince días no Taboleiro de Edictos do Concello, no BOP de A Coruña e nun xornal dos de maior tirada na provincia, con notificación persoal ós interesados; invitando ós mesmos para que propoñan un prezo que propicie a adquisición de mútuo acordo./. O Pleno, con 12 votos a favor do PSdeG-PSOE, PP e TEGA, e 1 abstención do BNG, acorda aprobar a citada proposta.” Contra este acordo, que pon fin á vía administrativa, pode interpoñerse alternativamente ou recurso de reposición potestativo diante do órgano que ditou o acto, no prazo de un mes dende a notificación do acto, ou recurso contencioso administrativo diante do Xulgado do Contencioso-Administrativo que proceda, no prazo de dous meses a contar dende o día seguinte á recepción da notificación, de conformidade co disposto no artigo 46 da Lei 29/1998, do 13 de xullo, da xurisdición contencioso-administrativa. Se se opta pola interposición do recurso potestativo de reposición, no poderá interpoñerse o recurso contencioso administrativo ata que este sexa resolto expresamente (no prazo de 1 mes dende a interposición) ou se teña producido a desestimación por silencio (no prazo de 6 meses) do recurso de reposición. Así mesmo poderase utilizar calquera outro recurso que se estime pertinente e exerce-las accións que procedan diante da xurisdición competente. Vedra, 8 de outubro de 2010 O ALCALDE, Odón C. Cobas García